Vrede vloei soos ŉ rivier – eShop @ BM
Aktueel Vrede vloei soos ŉ rivier
In hierdie boek sê Daan Cloete hy ag homself gelukkig dat hy in hierdie bepaalde tyd en in hierdie land geleef het.
Dit was ŉ tydperk vol drama en opwinding, tragedie en komedie. Die Suid-Afrikaanse rivier het, saam met al die hoofstrome en bystrome in sy eie lewe, inderdaad tussen kranse deur, om rotse heen en oor klippe gevloei.
SKU: 9781776160129 Categories: Aktueel, NUUT
SUBTITEL: Oor die strome van my lewe. Oorvertelde Suid-Afrikaanse meesterverhaal
OPSOMMING: In hierdie boek sê Daan Cloete hy ag homself gelukkig dat hy in hierdie bepaalde tyd en in hierdie land geleef het.
Dat ons enigsins by ŉ vorm van afsluiting kon kom, daarvoor moet ons dankbaar wees. Dit is sy storie hierdie, die verhaal van hoe hy sy lewensjare in Suid-Afrika beleef het. Toe hy nagedink het oor hoe hy die verloop van sy lewe sou wou verwoord, was hy self verbaas om te sien dat hy sy lewe by verskillende riviere deurgebring het, en dat dié riviere gedien het as kontekste vir die verskillende fases van die ontwikkeling van sy lewe.
Oor die toekoms, glo hy, het ons genoeg rede om hoopvol te wees. Die rivier wat Suid-Afrika is, moet nou rustig voortvloei sodat die bome langs sy oewers vrugte kan dra en hulle blare vir die land vrede en genesing kan bring.
Die spruite en riviere van my lewe
1938-1951: Die eerste bystroom van my lewe – van onskuld en onkunde by die Hol- en Olifantsrivier
1952-1962: Die tweede bystroom van my lewe – van ontwaking en ontnugtering
1963-1972: Die derde bystroom van my lewe – van heroriёntering en ontgogeling
1972-1980: Die vierde bystroom van my lewe – van verbreding en verdieping
1980-1990: Die vyfde bystroom van my lewe – van konfrontasie en ontsluiting
2003 tot op hede: By die strandmeer van my lewe – mymeringe oor wat was en wat kan kom
Só het my rivier gevloei
Prof Daan Cloete was in die onstuimige 1980’s waarnemende rektor van die Universiteit van Wes-Kaapland. Hy het in al daardie jare ŉ groot rol as akademikus en teoloog in Suid-Afrika en oorsee gespeel. Hy het ook ŉ groot bydrae gelewer tot die politieke debat in daardie tyd. Prof Daan het ŉ leidende rol gespeel in die administrasie, herstrukturering en ontwikkeling van UWK as opleidingsentrum.